સારાંશ માટે દસ્તાવેજ: દુનિયા માટે સાંજ ભલે મયની મહેફિલો માંડવાનો અવસર હોય, 'ડ્રાય સ્ટેટ' ગુજરાતે સાંજને આગવી રીતે આહ્લાદક બનાવી લીધી છે.

બંગાળની જેમ ભલે આપણી પાસે મન્નાડેના 'કૉફી હાઉસ અડ્ડા'વાળો વિચાર ના હોય, પણ સાંજે ગુજરાતીઓમાં થતી 'ચાય પે ચર્ચા'નો આગવો દબદબો હોય છે. 

'કટિંગ ચા' અને ફરસાણની જયાફત સાથે ગુજરાતીઓની સાંજ શરૂ થાય છે. 

ગુજરાતીઓની આ જ જયાફતો અને ચર્ચાઓ હવે એકદમ 'કડક' બની જવાની છે, કારણ કે તેમા હવે તર્કનો 'તડકો' લગાવાશે, સ્ટોરીઝની વાતો થશે અને નવીન દૃષ્ટિકોણ ઉમેરાશે. 

બીબીસી ન્યૂઝ ગુજરાતી એનું પ્રથમ ટીવી બુલેટિન લૉન્ચ કરી દીધું છે. હવેથી, સોમવારથી શુક્રવાર સુધી સાંજે આઠ વાગ્યે  GSTV પર 30 મિનિટના બીબીસી સમાચાર રજૂ થશે. 

ગુજરાત અને વિવિધતા 

એક બાજુ ઘુઘવાતો અરબી સમંદર તો બીજી બાજુ સૂકુંભટ રણ. વિવિધતા એ ગુજરાતની વિશેષતા છે. 

અમદાવાદના હિંદુ-ઇસ્લામિક-જૈન સ્થાપત્યો એને 'વર્લ્ડ હેરિટેજ સિટી'નો દરજ્જો અપાવે છે તો આ જ શહેરમાં સમુદાયો વચ્ચે જોવા મળતો અવિશ્વાસ તેને ભારતના 'મૉસ્ટ ઘેટોઇસ્ટ સિટીઝ્'માં પણ સ્થાન અપાવે છે. 

મહિલાઓ દ્વારા ચલાવાતી દેશની સૌથી સફળ સહકારી સંસ્થાનું ગૌરવ લેતું ગુજરાત દેશમાં સ્ત્રી-પુરુષનો સૌથી ખરાબ જાતિદર ધરાવતાં રાજ્યોમાં પણ સામેલ છે. 

ગુજરાતના કેટલાંય ગામડાંઓમાં તો 1000 પુરુષોની સરખામણીએ મહિલાઓની સંખ્યા માત્ર 400ની જ છે. 

આ જ ગુજરાતી મૂળના પૉપ કિંગ ફ્રૅડી મર્ક્યુરી 'ગે ઍન્થમ' લખે છે, લયબદ્ધ કરે છે અને દુનિયા તેને વધાવી લે છે. 

તો આ જ ગુજરાતના જ એક રાજવી માનવેન્દ્રસિંહ ગોહિલને જાતીય ઓળખનો સરાજાહેર સ્વીકાર કરવા બદલ રાજપરિવારમાંથી જાકારો આપી દેવામાં આવે છે. 

વૈશ્વિક ડોકિયું 

ત્યારે 'બીબીસી ન્યૂઝ ગુજરાતી' એની વેબસાઇટ અને બુલેટિન દ્વારા આ જ વિરોધાભાષને વાચા આપવાનો પ્રયાસ કરી રહી છે. એક જવાબદાર પત્રકારત્વનું ઉદાહરણ ઊભું પ્રયત્નો કરી રહી છે. 

બીબીસી ન્યૂઝ ગુજરાતી સતત પ્રયાસ કરી રહી છે કે  દેશ અને દુનિયાની ના કહેવાયેલી કહાણીઓ, રસપદ કથાઓ, વહેંચાયેલા વંશો અને સમુદાયો, જાતિભેદના વિરોધાભાસ, રાજકીય સમસ્યાઓ અને નૈતિક્તાના અમલીકરણની વાતો તમારા ડ્રૉઇંગ રૂમ સુધી અને મોબાઇલ સ્ક્રીન પર લાવી શકાય. 

બીબીસી ન્યૂઝ ગુજરાતી તમારી એ ખિડકી છે જે તેમને વિશ્વમાં ડોકિયું કરાવે છે.  

ત્યારે અમારું નવું પ્લૅટફૉર્મ 'બીબીસી ગુજરાતી બુલેટિન' નિષ્પક્ષ, નિડર અને અસરકારક પત્રકારત્વનું ઉદાહરણ રજૂ કરશે.  

'બીબીસી સમાચાર' તમારી...\nદસ્તાવેજની સમાન ભાષામાં સારાંશ:
BBC ન્યૂઝનું પ્રથમ ગુજરાતી બુલેટિન 16 જુલાઈ, સોમવારે GSTV પર સાંજે 8 વાગ્યે લૉન્ચ કરાયું.